《冬节忤 其四》
宋代·郑清之

牡丹骄春醉无力，艳紫妖红锦新织。鹿解衔花空误唐，楚以姬归竟亡息。

何如野外挺孤操，照水渊然有深识。昂昂雪鬓颜真卿，何物女子称国色。

主张繁华勿复言，如对雁门二千石。语君欲识梅花面，好向云岩访拾得。

语君欲作梅花诗，磨尽莲经大千墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。